system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Cozmeni, Harghita?
assistant
Cozmeni (în ) este satul de reședință al comunei cu același nume din județul Harghita, Transilvania, România. Până în anul 2002 a aparținut comunei Sânmartin.

Așezare 
Localitatea Cozmeni este situată în Depresiunea Ciucului, la limita sudică a județului Harghita cu județul Covasna, la o altitudine de 650 de m, la 22 km. distanță de municipiul Miercurea Ciuc, pe DN12,  Sâncrăieni - Cozmeni - Băile Tușnad.

Scurt istoric 
Prima atestare documentară datează din anul 1332, dar săpăturile arheologice făcute de-a lungul timpului aduc dovezi materiale a unui locuiri încă din cele mai vechi timpuri, astfel în sud-estul satului s-a descoperit o așezate neolitică de tip Criș precum și urmele unei așezări din Hallsttat. 

În locul numit "Bobélyok" s-au descoperit fragmente de vase ceramice aparținând culturii Wietenberg și epoca dacică iar în zona cimitirului materiale arheologice din epoca bronzului.

La marginea vestică a satului, spre "Cetățuia", au fost descoperite fragmente ceramice dacice iar în locul numit "Kőházkert-Conacul Béldi" s-au descoperit fragmente ceramice, fragmente de cahle și colț de mistreț din evul mediu. 

De pe teritoriul satului mai provin fragmente ceramice lucrate cu mâna și la roată și o drahmă Dyrrhachium din secolul al II-lea î.e.n. 

În biserica romano-catolică se află o cristelniță romanică din secolul al XIII-lea. Biserica fortificată romano-catolică se construiește la sfârșitul secolului al XV-lea, în stil gotic, suferind transformări astfel în secolul al XVIII-lea renovările de atunci să fie făcute în stil baroc. 

În anul 1719 satul Cozmeni a fost lovit de o epidemie de ciumă soldată cu 826 de victime în memoria cărora, în anul 1720 s-a așezat o placă comemorativă pe zidul de fortificație al bisericii romano-catolice.

Între anii 1762 - 1851, satul Cozmeni a făcut parte din Compania a II-a a Primului Regiment Secuiesc de Infanterie.

Economie 
Economia localității este una predominant agricolă, bazată pe: cultura plantelor (în special pe cultura cartofului), creșterea animalelor, comerțul cu produse agricole și agroturism.

În mod tradițional, localnicii folosesc pentru uz casnic saramura concentrată extrasă dintr-o fântână de slatină.

Monumente istorice 
Biserica romano-catolică

Atracții turistice 

 Biserica romano-catolică construită în secolul al XV-lea
 Monumentul comemorativ al luptătorilor căzuți în revolta naționalistă a burgheziei europene de la 1848 - 1849
 Clădirea parohiei
 Casă din lemn construită în anul 1882
 Lacul Sfânta Ana

Personalități 
 Bálint Gyula (1824-1894) - poet
 Dr. Baláys Endre - teolog
 Alajos Boga (1886-1954), cleric romano-catolic, mort în închisoarea Sighet

Bibliografie 
 Județul Harghita, Monografie, Z. Makfalvi, L. Vifkori. Ed. Sport Turism, București 1979
 Repertoriul Arheologic al județului Harghita, V. Cavruc. ISBN 973-99270-2-5
 Județul Harghita, I. Pisota, D. Bugă. Ed. Academiei RSR, București 1976

Note

Legături externe 

Informații despre fosta fortificație din localitate
Legea de înființare a comunei Cozmeni

Cozmeni, Cozmeni